Ram Barkai - Wikipedia
Kibbutz Maagan, Israel
Swem is ysige koue water
Ram Barkai (geb. 22 Oktober 1957) is ’n Suid-Afrikaanse oopwaterswemmer, bekend vir sy bykans bomenslike vermoë om lang afstande in yswater te swem, byvoorbeeld in die Antarktika en in Siberië, gewoonlik met net ’n speedo, swempet en -bril. Hy word deur sommige as die taaiste swemmer ter wêreld beskou, wat nie skroom om die ysige water van Switserland of die haai-besmette water van Suid-Afrika aan te durf nie.
Barkai is in Israel gebore en emigreer in 1966 na Suid-Afrika, waar hy aan oopwaterswem blootgestel is. Hy hou talle wêreldrekords en het in verskeie TV-programme verskyn, insluitend die dokumentêr Stan Lee's Superhumans. Hy is ook die stigter van die Internasionale Ys-swem Assosiasie.
Barkai het nege jaar in die Israeliese Weermag gedien. Van 2005 tot 2012 was hy die hoof uitvoerende beampte en 'n direkteur van die maatskappy Cadiz Holdings Limited. Hy woon tans in Kaapstad en het vier kinders.
Plekke geswem[wysig | wysig bron]
Barkai het al reg oor die wêreld geswem, insluitend:
Na Robbeneiland – 17 keer.
Kanaal van Rottnest-eiland – naakte solo-kategorie.
Om Kaappunt – saam met Andrew Chin, eerste mense om dit te doen.
Om die Kaapse Skiereiland – 100 km aflos.
Oor die Meer van Tiberias – 10 km breed, 22 km lank.
Antarktika – 1 km teen 1°C by 70 grade suid – 'n Guinness-wêreldrekord (2008).
Meer van Zürich – 2,3 km teen 4°C.
Deel van span van 6 wat die lengte van die Oranjerivier geswem het (2000 km).
Om Pennock-eiland, Alaska – 14 km.
Straat van Magellaan en deel van 'n span van 5 Suid-Afrikaners wat die eerste keer ooit om Kaap Hoorn geswem het.
Tjoemen, Siberië – 1 km teen 0°C en 1.5 km teen 0°C, lugtemperatuur -33°C.
Moermansk, Rusland – 1 myl teen 0°C.
Deel van 'n internasionale aflosspan wat oor twee breedtes van die Beringstraat geswem het – 134 km, water 2°C-8°C.
Neko-hawe, Antarktika – 1.2 km in water van -1°C.
↑ 2,0 2,1 Nevitt, Lisa. "Ram Barkai interview". Cape Town Magazine (in Engels). Geargiveer vanaf die oorspronklike op 22 April 2019. Besoek op 27 Oktober 2012.
↑ "SAfrican swims icy loch". Voice of the Cape. Besoek op 27 Oktober 2012.
↑ "Bird Man". Stan Lee's Superhumans (History). No. 14, season 2.
↑ "Ice swimmer Ram Barkai takes on the Bering Strait" (in Engels). Speedo. Geargiveer vanaf die oorspronklike op 30 Desember 2013. Besoek op 27 Oktober 2012.
↑ Ram Barkai. "About". rambarkai.com. Besoek op 27 Oktober 2012.
↑ "Cadiz holdings ltd (CDZ:Johannesburg) Ram Barkai: Executive Profile". Bloomberg Businessweek. Besoek op 27 Oktober 2012.
↑ Alec Hogg (31 Mei 2010). "Cadiz Holdings annual results: Ram Barkai – CEO, Cadiz Holdings". Money Web. Besoek op 27 Oktober 2012.
↑ "Ram Barkai: An interview with a 21st Century Conscious Leader who Pushes Possibilities". Centre for Conscious Leadership. Besoek op 27 Oktober 2012.
IISA se webtuiste
Ram praat oor die Patagonia-uitdaging
Discovery se "Superhuman"-program
Swem in Murmansk
Swem oor die Beringstraat
Ontsluit van "https://af.wikipedia.org/w/index.php?title=Ram_Barkai&oldid=2165828"
Die bladsy is laas op 19 April 2020 om 15:49 bygewerk.